- Hindi News
- National
- स्वयंसेवकों की हत्या की निंदा, केरल की वामपंथी सरकार के खिलाफ जताया गुस्सा
स्वयंसेवकों की हत्या की निंदा, केरल की वामपंथी सरकार के खिलाफ जताया गुस्सा
शाजापुर | केरल में आरएसएस के स्वयंसेवकों की हत्या के विरोध में शनिवार को जनाधिकार समिति ने विरोध प्रदर्शन किया। आजाद चौक में हुई सभा में संघ व भाजपा नेताओं ने कड़ी आलोचना करते हुए राष्ट्रपति के नाम ज्ञापन सौंपा। जन अधिकार समिति द्वारा आयोजित धरने में राष्ट्रवादी संगठन के लोग शामिल हुए। भाजपा के नेता और कार्यकर्ता इस धरने में विशेष रूप से पहुंचे। केरल की वामपंथी सरकार के खिलाफ यहां आक्रोश व्यक्त किया।
आजाद चौक में हुई सभा के मुख्य वक्ता के रूप में डॉ. रजनीश त्रिवेदी ने बताया केरल में वामपंथियों की रक्त रंजित राजनीति के विरोध में पूरे देश में धरना दिया जा रहा है। इस धरने में राष्ट्रवादी संगठन के पदाधिकारी और कार्यकर्ता भी शामिल हैं। इस अवसर पर जिला संघचालक हीरालाल कसेरा, दिलीप भंवर ने भी सभा को संबोधित किया। इसके पहले संघ के जिला संघचालक कसेरा ने राष्ट्रीय कार्यकारिणी में हुए प्रस्ताव का वाचन भी किया। सभी वक्ताओं ने लगातार हो रही हत्याओं और हिंसा के विरोध में राष्ट्रपति के नाम ज्ञापन एसडीएम राजेश यादव को सौंपा। सांसद मनोहर ऊंटवाल व विधायक अरूण भीमावद व इंदरसिंह परमार भी मौजूद थे।
फोटो: 04एस-23शाजापुर. मंच से संबोधित करते मुख्य वक्ता। 04एस-24 शाजापुर. उपस्थित राष्ट्रवादी जन समुदाय।
राष्ट्रवादी जनसमुदाय को संबोधित करते डॉ. त्रिवेदी।
tgl_Latn sot_Latn hin_Deva hin_Deva hin_Deva hin_Deva awa_Deva awa_Deva